 Z A P I S N I K

1. (konstituirajuće) sjednice Vijeća Mjesnog odbora Novoselec 
održane 18. lipnja 2021.




	Sjednica se održava u Kulturnom centru Dubrava,  Dubrava 51a, s početkom u 11,00 sati.
	
           Nakon intoniranja himne Republike Hrvatske te odavanja počasti svim palim hrvatskim braniteljima i civilnim žrtvama Domovinskog rata minutom šutnje i kraćeg pozdravnog govora, konstatirana je  nazočnost svih članova Vijeća.

	
	Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća      Mjesnog odbora Novoselec
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi





NAZOČNI IZABRANI ČLANOVI  VIJEĆA:

1. Petra Križić      				
2. Karlo Lušo
3. Gordana Cindrić
4. Ivan Radoš




OSTALI NAZOČNI:

	
	- Ana-Marija Karatović, stručni referent za rad tijela mjesne samouprave


Predsjedava Petra Križić kao privremena predsjedateljica u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedateljica konstatira da je nazočno četiri izabrana člana od ukupno pet članova Vijeća, što znači da Vijeće može pravovaljano odlučivati, te otvara sjednicu.



Ad 1. Osnivanje i izbor Mandatnog povjerenstva

Predsjedateljica predlaže donošenje zaključka o osnivanju i o izboru članova  Mandatnog povjerenstva Vijeća te otvara raspravu.
	Bez rasprave – Vijeće jednoglasno, donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Novoselec (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika:  Karlo Lušo;
	za članove:       1.  Gordana Cindrić i
			  2. Ivan Radoš.


	Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.



Ad 2. Izvješće Mandatnog povjerenstva o provedenim izborima za članove Vijeća Mjesnog odbora Novoselec

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedateljica otvara raspravu.

	Bez rasprave, Vijeće jednoglasno, donosi


ZAKLJUČAK
o verifikaciji mandata članovima Vijeća Mjesnog odbora Novoselec

1. Prihvaća se izvješće Mandatnog povjerenstva o provedenim izborima  za članove  Vijeća Mjesnog odbora Novoselec  s prijedlogom za verifikaciju mandata članovima Vijeća. 

2.  Verificiraju se mandati sljedećim članovima Vijeća: 

            1. PETRA KRIŽIĆ				 DP, ZELENA LISTA	
            2. MARIO ŽUGČIĆ                                      DP, ZELENA LISTA
            3. KARLO LUŠO                                          HDZ, HSLS, HSU                                           
	4. GORDANA CINDRIĆ                              SDP
	5. IVAN RADOŠ                                           BM 365

	
	3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3. Polaganje prisege članova Vijeća

Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 4. Izbor predsjednika Vijeća

	Predsjedateljica obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
              Prijedlog – da se za predsjednicu izabere Petra Križić - podnijeli su članovi: Karlo Lušo, Ivan Radoš i Petra Križić. 
            /Prijedlog se prilaže ovom zapisniku./

            Predsjedateljica otvara raspravu.
	Budući da nitko ne traži riječ, predsjedateljica poziva izabrane članove Vijeća da dizanjem ruke daju svoj glas ponuđenom kandidatu. Predsjedateljica daje na glasovanje prijedlog kandidata.
Budući da je kandidatkinja Petra Križić dobila većinu glasova svih prisutnih članova Vijeća, ustvrđujem da Vijeće većinom glasova donosi






Z A K LJ U Č A K
o izboru predsjednice Vijeća Mjesnog odbora Novoselec


	1. Za predsjednicu Vijeća Mjesnog odbora Novoselec izabrana je Petra Križić. 


	2. Ovaj će zaključak biti objavljen na oglasnoj ploči u sjedištu Mjesnog odbora.

	
		Predsjednica zahvaljuje članovima Vijeća na ukazanom  povjerenju i nastavlja predsjedati.



Ad 5. Izbor potpredsjednika Vijeća

	Predsjednica obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 

	              Prijedlog – da se za potpredsjednika izabere Karlo Lušo - podnijeli su članovi: Petra Križić, Ivan Radoš i Karlo Lušo.
 /Prijedlog se prilaže ovom zapisniku./
	 
Predsjednica otvara raspravu.
	Budući da nitko ne traži riječ, predsjednica poziva izabrane članove Vijeća da dizanjem ruke daju svoj glas ponuđenom kandidatu. Predsjednica daje na glasovanje prijedlog kandidata. 
	Za kandidata Karla Lušu glasovalo je tri člana Vijeća. 
Budući da je kandidat Karlo Lušo dobio većinu glasova članova Vijeća, predsjednica utvrđuje da Vijeće većinom glasova donosi 


Z A K LJ U Č A K
o izboru potpredsjednika Vijeća Mjesnog odbora Novoselec

	1. Za potpredsjednika Vijeća Mjesnog odbora Novoselec  izabran je Karlo Lušo.

	2. Ovaj zaključak bit će objavljen na oglasnoj ploči u sjedištu Mjesnog odbora.

	
            Predsjednica čestita izabranom potpredsjedniku.
            Potpredsjednica zahvaljuje članovima Vijeća.





Ad 6. Pitanja i prijedlozi


	Budući da nitko više ne traži riječ, predsjednik zaključuje sjednicu.
 
[bookmark: _GoBack]Završeno  u 13,35 sati.	

Zagreb, 18. lipnja 2021.                 
					
                                                                                                         Predsjednica
 Vijeća Mjesnog odbora
            Novoselec

                                                                                                         Petra Križić


   


